6. Forslag til lokalplan nr. 388 Boliger ved [adresse] i [adresse] (Åben)
Tidl. politisk behandling PU, 02.10.18, pkt. 48
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 388 Boligområde ved 
[adresse] i [adresse]”. Planforslaget fremlægges efterfølgende i offentlig høring.
Lokalplanen tager udgangspunkt i en privat bygherres ønske om at udvikle et 
boligområde med tæt-lav og åben-lav boliger med tilhørende fælles opholdsarealer og friarealer ved 
[adresse] i [adresse]. 
Lokalplanen ligger i den sydlige del af [adresse] og inden for kommuneplanramme 10.BO.1. Lokalplanen 
omfatter et areal på ca. 1,2 ha.
Formålet med lokalplanen er at skabe mulighed for opførelse af op til 16 boliger i form af tæt-lav boliger 
eller både tæt-lav og åben-lav boliger. Området opdeles i to mindre boligklynger omkring hver sit vejforløb. 
Den nordlige boligklynge består af fire dobbelthuse eller fire fritliggende enfamiliehuse omkring en mindre 
boligvej. Den sydlige boligklynge indeholder otte boliger som fire dobbelthuse med fælles grønt areal og et 
fælles parkeringsareal. Begge boligklynger indrettes med hver sin tilkørsel fra [adresse]
VURDERING
Lokalplanområdet er omfattet af rammeområdet 10.BO.1 i Kommuneplan 2021-32, der udlægger området 
til åben-lav og tæt-lav boligbebyggelse. Lokalplanen er i overensstemmelse med bestemmelserne i 
rammeområdet.
Lokalplanforslaget udlægger området til boligbebyggelse med mulighed for en variation og fleksibilitet i 
boligsammensætningen af de to boligklynger. Dette vurderes at være i tråd med kommuneplanens 
intentioner om et varieret boligudbud.
Lokalplanforslaget indeholder bestemmelser om bevaringsværdige træer, og varieret beplantning i form af 
grupper af mindre træer og buske, græsser og stauder af hjemmehørende arter. Dette vurderes at være i 
overensstemmelse med Favrskov Kommunes biodiversitetsplan ”Vild med Favrskov”.
ØKONOMI
Lokalplanen omfatter alene private arealer, hvorfor den ikke medfører udgifter for Favrskov Kommune.
Lokalplanområdet er beliggende i landzone og overføres ved lokalplanens endelige vedtagelse til byzone.
Lodsejer har tiltrådt en erklæring om fraskrivelse af den kommunale overtagelsespligt samt en aftale om 
forbud mod brug af sprøjtemidler.
INDDRAGELSE
[adresse]: EMN-2022-01528
Dok-ID: 3607258
Sagsbehandler: kkro
Byråd
28. november 2023  19:00
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal offentliggøres ved annoncering på kommunens hjemmeside med en høringsfrist, 
som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 388 Boligområde ved [adresse] i [adresse]” godkendes og fremlægges i 
offentlig høring i otte uger.
BESLUTNING
Plan- og Landdistriktsudvalget, 2. november 2023:
Fraværende: Ludvig Bertelsen 
Indstilles godkendt, med den tilføjelse, at der i lokalplanen udlægges fortov langs [adresse], som skal 
anlægges som forudsætning for ibrugtagning af ny bebyggelse i lokalplanområdet.
Økonomiudvalget, 21. november 2023:
Fraværende: Bettina Iversen, Preben Knudsen
Indstillingen fra Plan- og Landdistriktsudvalget indstilles godkendt. 
Byråd, 28. november 2023:
Fraværende: Ingen
Godkendt.
Bilag

Lokalplanforslag 388 (3610611)

Synliggørelse af FN’s verdensmål (3609935)
